Diari Oficial de la Generalitat Valenciana


Sumari del DOGV 9606, del 30-05-2023 (2023/5933)

Extracte de la Resolució de 23 de maig de 2023, de la Conselleria d'Educació, Cultura i Esport, per la qual s'aproven les bases reguladores i es convoquen en règim de concurrència competitiva les subvencions per a ampliar i diversificar l'oferta cultural en àrees no urbanes a l'empara dels fons de Next Generation EU i el Mecanisme de recuperació i resiliència del Reglament UE 2021/241, i es modifica el Pla estratègic de subvencions.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9606

Data del DOGV
:   30-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5933


Data del document
:   23-05-2023

Organisme emissor
:   Conselleria d'Educació, Cultura i Esport

Tipus de document
:   Extracte

Descriptors 

:   * Conselleria d'Educació, Cultura i Esport
    * legislació

Extracte de la Resolució de 23 de maig de 2023, de la Conselleria d'Educació, Cultura i Esport, per la qual s'aproven les bases reguladores i es convoquen en règim de concurrència competitiva les subvencions per a ampliar i diversificar l'oferta cultural en àrees no urbanes a l'empara dels fons de Next Generation EU i el Mecanisme de recuperació i resiliència del Reglament UE 2021/241, i es modifica el Pla estratègic de subvencions. [2023/5933]  
BDNS (identif.): 697952.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/697952)  
  
Objecte, finalitats i règim jurídic aplicable  
La finalitat d'aquestes ajudes és reforçar i desenvolupar les capacitats del sector cultural per a aconseguir un teixit sòlid en els nuclis de poca població, incrementar l'activitat cultural en el territori com a motor de canvi, dinamització i transformació social, que aprofundisca els vincles individuals i socials amb el territori, i oferir noves oportunitats.  
  
  
Finançament, distribució i quanties  
Les ajudes que regula aquesta convocatòria són finançades pel Mecanisme de recuperació i resiliència de la Unió Europea, establit pel Reglament (UE) 2020/2094, del Consell, de 14 de desembre de 2020, i regulat segons el Reglament (UE) 2021/241, del Parlament Europeu i del Consell, de 12 de febrer de 2021. Aquest finançament queda vinculat legalment a la realització de les actuacions subvencionades, mesures integrades en el Pla de recuperació, transformació i resiliència d'Espanya, i s'imputaran amb càrrec als crèdits autoritzats en els projectes de despesa destinats a aquest fi, previstos en la Llei de pressupostos generals de la Comunitat Valenciana per a 2023.  
  
La despesa total d'aquestes subvencions serà, com a màxim, d'1.471.907,20 euros, i s'abonaran amb càrrec a la partida pressupostària S8620000, dels pressupostos de l'Institut Valencià de Cultura per a l'any 2023.  
L'import mínim a concedir en cada projecte serà de 25.000,00 euros i l'import màxim a concedir en cada projecte serà de 59.900,00 euros. Així mateix, la quantia concedida no podrà superar l'import sol·licitat pel beneficiari. L'import mínim del projecte que es presente en la sol·licitud ha d'ascendir a 31.250 euros.  
  
Persones beneficiàries: requisits  
Té la consideració de beneficiari de les subvencions el destinatari dels fons públics que haja de realitzar l'activitat que n'haja fonamentat l'atorgament o que es trobe en la situació que en legitima la concessió.  
  
  
València, 23 de maig de 2023.- La consellera d'Educació, Cultura i Esport: Raquel Tamarit Iranzo.